== Oprindelse ==
[[Aristoteles]] var en af de første til at foreslå idéen om opdelte [[beføjelser]].{{kilde mangler|dato=Uge 2, 2011}} I det 17. århundrede blev magtadskillelseslæren blandt andet defineret af [[John Locke]] i sit værk ''[[Two Treatises of Civil Government]]'' fra [[1690]]. Her opstiller han tre magter; den [[Lovgivende magt|lovgivende]], [[den udøvende magt|udøvende]] og den [[dømmende magt]]. Derudover introduceres en fjerde statsfunktion, den [[føderative magt]], dvs en magt der "råder over krig og fred og forbund og alle overenskomsterne med alle de personer og fællesskaber, der står uden for den påkaldende stat". Den føderative magt og den [[eksekutive magt]] skal ifølge Locke lægges i de samme hænder, ellers vil der være risiko for [[borgerkrig]] mellem disse to statsmagter. Lockes tanker om magtadskillelseslæren stammede fra hans erfaring med politiske stridigheder og følgende [[Engelske borgerkrig|borgerkrig]] i 1600-tallets [[England]].<ref>Gorm Toftegaard Nielsen, 1997, s. 309-12.</ref>
Jura Juridiske_begreber Retsvidenskab